devilry/devilry-django — Issue #265: Hvordan leverer man oppgaver + litt mer
Author: nielsp
Created: 2011-11-21 08:57:04+00:00
State: open

Det står at "student-grensesnittet skal være intuitivt å bruke". Det er det ikke, i hvert fall ikke for meg, og det er jo ikke noe mer hjelp å få, så jeg spør her.

Spørsmål: Det man leverer blir jo gruppert i "deliveries". Men hvis jeg leverer én fil først (i en "delivery") og så en annen fil etterpå (i en annen "delivery"), blir da begge disse rettet, eller må jeg levere alle de filene jeg vil skal rettes i den siste "deliveryen"? Det er jo veldig tungvint hvis det er mange filer man skal levere, mye dobbeltarbeid. Nå har jeg levert inn mange filer "dobbelt" fordi jeg ikke har visst hvordan dette fungerer.

Kommentar: Jeg syns det er veldig kontraintuitivt, og for meg, på mitt emne (INF1100), er det veldig rart at "deliveries" FRA MEG skal være den grunnleggende kategorien. Jeg syns hva man har levert til en definert "delivery" skulle være det avgjørende (f.eks. obligatoriske oppgaver uke 46), at man hadde innleveringer på Devilry som nå, men at de heller fungerte som en tom mappe, så når jeg klikket meg inn på en bestemt innlevering (med frist osv), så så jeg hva som hadde vært levert inn der før og kunne legge til flere filer. Og så kan det bare står på hver fil når det ble levert.

Ønske 1: Det hadde også vært bedre om kommentarer og tilbakemelding ble knyttet til denne "mappa" heller enn til "deliverier". Det er jo filer som kommenteres og rettes, ikke opplastninger. Og jeg er veldig enig i at det burde være mulig å kommentere en innlevering(smappe).

Ønske 2: På INF1100 har vi som krav at man skal levere et bestemt antall oppgaver i løpet av semesteret. Det burde være mulig å se hvor mange oppgaver (dvs. filer) man har levert, hvor mange som er godkjent og hvor mange som ikke er godkjent. Kanskje også hvor mange oppgaver det er totalt/igjen?